**โรงเรียนบ้านหาดเสือเต้น** เป็นโรงเรียนประจำหมู่บ้านหาดเสือเต้น ตั้งอยู่ที่ บ้านหาดเสือเต้น ตำบลคุ้งตะเภา อำเภอเมือง จังหวัดอุตรดิตถ์ สังกัดสำนักงานเขตพื้นที่การศึกษาอุตรดิตถ์เขต 1 สำนักงานคณะกรรมการการศึกษาขั้นพื้นฐาน กระทรวงศึกษาธิการ โรงเรียนบ้านหาดเสือเต้น เป็นสถานศึกษารางวัลโรงเรียนพระราชทานในระดับประถมศึกษา ปัจจุบันโรงเรียนแบ่งการเปิดการสอนเป็น ระดับมัธยมศึกษาตอนต้น ระดับประถมศึกษา และระดับก่อนประถมศึกษา 

โรงเรียนบ้านหาดเสือเต้น เดิมชื่อว่า "โรงเรียนบ้านงิ้วงาม 2" เปิดทำการเรียนการสอนครั้งแรกในปี พ.ศ. 2496 โดยอาศัยศาลาการเปรียญวัดหาดเสือเต้นเป็นสถานที่เรียน (ได้อาศัยเรียนอยู่ที่วัดหาดเสือเต้นจนถึง พ.ศ. 2512 จึงย้ายมายังที่ตั้งปัจจุบัน)

ปัจจุบันโรงเรียนบ้านหาดเสือเต้นเปิดทำการเรียนการสอนเป็น 3 ระดับชั้น คือระดับก่อนประถมศึกษา ระดับประถมศึกษา และระดับมัธยมศึกษาตอนต้น มีนายอุดม รัตนสังข์ ดำรงตำแหน่ง ผู้อำนวยการโรงเรียนบ้านหาดเสือเต้นคนปัจจุบัน

ประวัติ
-------

ปัจจุบันโรงเรียนบ้านหาดเสือเต้นเปิดการเรียนการสอนถึงระดับมัธยมศึกษาตอนต้น
**โรงเรียนบ้านหาดเสือเต้น** ก่อตั้งขึ้นเมื่อวันที่ 16 พฤษภาคม พ.ศ. 2496 โดยมี**ผู้ใหญ่มี อินยา** เป็นหัวหน้าขอ**แยกนักเรียนจากโรงเรียนบ้านงิ้วงามมาเพื่อขอจัดตั้งเป็นโรงเรียนสาขาของโรงเรียนบ้านงิ้วงาม** โดยให้ชื่อว่า **โรงเรียนบ้านงิ้วงาม ๒** โดยอาศัยศาลาการเปรียญวัดหาดเสือเต้นเป็นสถานที่เรียน ต่อมาในปี พ.ศ. 2512 ได้รับงบประมาณในการสร้างอาคารเรียนหลังใหม่จากองค์การบริหารส่วนจังหวัดอุตรดิตถ์ ให้สร้างอาคารเรียนถาวรแบบ ป.๑ ฉ. ใต้ถุนต่ำ 3 ห้องเรียน ในวงเงิน 75,000 บาท โดยสร้างในพื้นที่ ๆ กรรมการศึกษาโรงเรียนมอบให้ จำนวน 27 ไร่ 2 งาน 50 ตารางวา ห่างจากศาลาการเปรียญวัดหาดเสือเต้น ประมาณ 500 เมตร

วันที่ 1 มกราคม พ.ศ. 2499 **ทางราชการได้อนุมัติให้แยกจากโรงเรียนบ้านงิ้วงามมาจัดตั้งเป็นเอกเทศ** ให้ชื่อตามนามหมู่บ้านว่า **โรงเรียนบ้านหาดเสือเต้น**

ประวัติการสร้างอาคารเรียน

* พ.ศ. 2512 สร้างอาคารเรียนแบบ ป.1 ฉ. ใต้ถุนต่ำ 3 ห้องเรียน ใช้งบประมาณ 85,000 บาท

* พ.ศ. 2512 เดือนกันยายน ได้รับงบประมาณสร้างต่อเติมแบบเดิม จำนวน 2 ห้องเรียน ใช้งบประมาณ 44,000 บาท

* พ.ศ. 2516 ได้รับงบประมาณสมทบสร้างหอประชุมแบบพิเศษ ใช้งบประมาณ 10,500 บาท

* พ.ศ. 2517 ได้รับงบประมาณสร้างอาคารเรียนแบบ ป.1 ฉ. ใต้ถุนต่ำ 3 ห้องเรียน ใช้งบประมาณ 120,000 บาท

* พ.ศ. 2518 ได้รับงบประมาณสร้างโรงอาหารแบบ 312 ใช้งบประมาณ 60,000 บาท

* พ.ศ. 2519 ได้รับงบประมาณสนับสนุนต่อเติมพื้นหอประชุม ใช้งบประมาณ 10,000 บาท

* พ.ศ. 2520 ได้รับงบประมาณสร้างอาคารเรียนแบบ ป.1 ฉ ใต้ถุนต่ำ จำนวน 2 ห้องเรียน ในจำนวนเงิน 190,000 บาท

* พ.ศ. 2521 ได้รับงบประมาณต่อเต้มอาคารเรียนหลังที่ 2 จำนวน 1 ห้องเรียน ในจำนวนเงิน 95,000 บาท

* พ.ศ. 2524 ได้รับงบประมาณสนับสนุนจากองค์การบริหารส่วนจังหวัดสร้างสนามบาสเกตบอล งบประมาณ 26,000 บาท

* พ.ศ. 2524 ได้รับงบประมาณจาก กรช. สร้างถังน้ำฝน 3 ลูก สิ้นงบประมาณ 20,000 บาท

* พ.ศ. 2525 ได้รับงบประมาณจาก สมาชิกสภาผู้แทนราษฎร บุญยง วัฒนพงษ์ สร้างรั้ว คสล. งบประมาณ 28,500 บาท

* พ.ศ. 2525 ได้รับงบประมาณสนับสนุนรั้วจากกรรมการสถานศึกษาช่วยต่อเติมเพื่อสมทบกับงบประมาณจากสมาชิกสภาผู้แทนราษฎร บุญยง วัฒนพงษ์

* พ.ศ. 2536 ได้รับงบประมาณจากสปช. สร้างอาคารอเนกประสงค์ งบประมาณ 390,000 บาท

* พ.ศ. 2537 ได้รับงบประมาณจากโรงงานน้ำตาลไทยเอกลักษณ์สร้างประตูรั้วเหล็ก งบประมาณ 60,000 บาท

* พ.ศ. 2538 ได้รับงบประมาณจาก สปช.สร้างสนามบาสเกตบอล งบประมาณ 128,000 บาท

* พ.ศ. 2538 ได้รับงบประมาณจาก สปช.สร้างห้องน้ำแบบ สปช. 601 จำนวน 2 ห้อง งบประมาณ 50,000 บาท

* พ.ศ. 2549 สร้างเรือนดนตรีไทยและศาลากลางน้ำ ไม่ได้ใช้งบประมาณ โดยรื้อไม้เก่าจากบ้านพักครู โรงเรียนบ้านหาดเสือเต้นและโรงเรียนชุมชนเมือง

* พ.ศ. 2550 สร้างห้องเรียนธรรมชาติ งบประมาณ 12,700 บาท

* พ.ศ. 2550 สร้างห้องน้ำสำหรับนักเรียนมัธยมฯ หญิง และสวนหย่อม โดยอาศัยเงินกองทุนและคณะครูมัธยมฯ บริจาค

* พ.ศ. 2550 ปูกระเบื้องห้องเรียน อาคารมัธยมศึกษาปีที่ 1-3 ไม่ได้ใช้งบประมาณของทางราชการ โดยอาศัยเงินบริจาคจากคณะครูและนักเรียน

* พ.ศ. 2550 ทาสีอาคารเรียนทั้งหมด โดยใช้เงินกองทุนและเงินบริจาคจากคณะครู งบประมาณ 29,954 บาท

* พ.ศ. 2550 ปูกระเบื้องโรงอาหาร โดยใช้งบประมาณ, เงินกองทุน และรับบริจาคกระเบื้องบางส่วนจากผู้ใหญ่สนธิ จันทร์คำ

นักเรียนโรงเรียนบ้านหาดเสือเต้น
* พ.ศ. 2550 ได้รับเงินสนับสนุนจาก คุณมนูญ มนูสุข ผู้พิพากษาศาลจังหวัดอุตรดิตถ์ จัดสร้างห้องน้ำสำหรับนักเรียนประถม 1-2 เป็นเงิน 20,000 บาท และครูลำเนาว์ฯ บริจาคปูนเทพื้น จำนวน 20,000 บาท

* พ.ศ. 2550 สร้างเรือนจอดรถจักรยานนักเรียนมัธยมฯ โดยใช้เงินกองทุน, เงินบริจาคจากคณะผู้บริหารโรงเรียน คณะกรรมการสถานศึกษาขั้นพื้นฐาน และเงินบริจาคของนายทอง อ่อนจันทร์

* พ.ศ. 2551 ได้รับงบประมาณซ่อมแซมอาคารเรียน ป.1 ฉ จาก สำนักงานคณะกรรมการการศึกษาขั้นพื้นฐาน เป็นเงิน 90,000 บาท จัดทำแล้วเสร็จ 13 พฤษภาคม พ.ศ. 2551

* พ.ศ. 2551 จัดทำสถานที่ติดตั้งระบบประปาไฟฟ้าและปรับปรุงอาคารโภชนาการเป็นเงิน 70,000 บาท โดยไม่ใช้งบประมาณของทางราชการ เมื่อ 19 มิถุนายน พ.ศ. 2551

* พ.ศ. 2551 ได้รับการจัดสรรระบบประปาไฟฟ้าจากประเทศญี่ปุ่น โดยการประสานงานของสโมสรโรตารี่ ศิลาอาสน์ เป็นเงิน 100,000 บาท

หัวหน้าสถานศึกษา
----------------

|  |
| --- |
| **ผู้บริหารสถานศึกษา** |
|  รายชื่อ |  ระยะเวลาอยู่ในตำแหน่ง
 |
| นายธารา น่วมศิริ | ไม่ทราบ - พ.ศ. 2551 |
| นายอุดม รัตนสังข์ | พ.ศ. 2551 - ปัจจุบัน |
|

สัญลักษณ์โรงเรียนบ้านหาดเสือเต้น
--------------------------------

### พระพุทธรูปประจำโรงเรียนบ้านหาดเสือเต้น

**พระพุทธอนันตปัญญามหาศิริธรรโมภาส** พระพุทธรูปประจำโรงเรียนบ้านหาดเสือเต้น ประดิษฐานในมณฑป
พระพุทธรูปประจำโรงเรียนบ้านหาดเสือเต้น เป็นพระพุทธรูปนั่งปางมารวิชัย หน้าตักเก้านิ้ว มีพุทธลักษณะสมัยสุโขทัยตอนปลายหล่อในสมัยรัชกาลปัจจุบันด้วยโลหะทองเหลืองผิวบริสุทธิ์ ปลายองคุลีเสมอกันทุกองค์ ชายสังฆาฏิเป็นง่ามเขี้ยวตะขาบจรดพระนาภี ตามแบบอย่างพระพุทธรูปสมัยสุโขทัย องค์พระประดิษฐานอยู่ภายในมณฑปพระพุทธรูปประธานประจำโรงเรียนใกล้กับเสาธงชาติด้านหน้าอาคารราชพฤกษ์โรงเรียนบ้านหาดเสือเต้น เป็นสัญลักษณ์ทางพระพุทธศาสนาประจำโรงเรียนที่สำคัญประการหนึ่ง องค์พระเป็นประธานสำหรับประกอบพิธีบูชาพระรัตนตรัยก่อนเข้าห้องเรียนของนักเรียนประจำวันทุกวัน พระพุทธรูปองค์นี้ได้รับการถวายพระนามว่า **"พระพุทธอนันตปัญญามหาศิริธรรโมภาส"** พระนามพระพุทธรูปเป็นมงคลนามสื่อความหมายถึง "พระพุทธเจ้าผู้ทรงเปล่งซึ่งพระประทีปแห่งธรรมคือความเป็นมหามิ่งมงคลอันเกิดจากการเป็นผู้ทรงกอรปไปด้วยพระปัญญาคุณอันไม่มีที่สิ้นสุด"

### ตราสัญลักษณ์โรงเรียนบ้านหาดเสือเต้น

ตราสัญลักษณ์โรงเรียนบ้านหาดเสือเต้น
ตราสัญลักษณ์โรงเรียนบ้านหาดเสือเต้น เป็นรูปวงรี ภายในมีข้อความ **สตม** แสดงอักษรย่อของโรงเรียน ส, ต หมายถึงบ้านหาดเสือเต้น และ ม หมายถึง เมือง อักษรทั้งสามย้อมสีน้ำเงินและสีแสด อันเป็นสีประจำโรงเรียน ด้านล่างอักษรกรอบในมีช่อชัยพฤกษ์ หมายถึงปัญญา แถบรอบนอกด้านบนเป็นชื่อโรงเรียน ด้านล่างเป็นพุทธภาษิตภาษาบาลีคำขวัญประจำโรงเรียนอันมีที่มาจากพระไตรปิฎก ขุททกนิกาย ธรรมบท, มัชฌิมนิกาย มูลปัณณาสก์ และขุททกนิกาย เถรคาถา ว่า **"อตฺตานํ ทมยนฺติ ปณฺฑิตา"** แปลว่า **บัณฑิตย่อมฝึกตน**

### คำขวัญโรงเรียนบ้านหาดเสือเต้น

คำขวัญโรงเรียนบ้านหาดเสือเต้น เป็นพระพุทธศาสนสุภาษิตภาษาบาลีอันมีที่มาจากพระไตรปิฎก ขุททกนิกาย ธรรมบท, มัชฌิมนิกาย มูลปัณณาสก์ และขุททกนิกาย เถรคาถา ว่า

> **อตฺตานํ ทมยนฺติ ปณฺฑิตา**   
> บัณฑิตย่อมฝึกตน
> 
> — ขุ. ธ. ๒๕/๒๕

หมายถึงนักเรียนโรงเรียนบ้านหาดเสือเต้น เข้ามาศึกษาเพื่อฝึกหัดตนทั้งกายและใจให้กลายเป็นผู้ที่เรียกว่าบัณฑิตที่แท้จริง คือเป็นผู้มีความรู้วิชาการควบคู่กับคุณธรรมในจิตใจ เป็นคนดีของสังคมได้ในอนาคต

### เพลงประจำโรงเรียน



|  |
| --- |
| **มาร์ชหาดเสือเต้น** |
|  |
| เพลงประจำโรงเรียน *มาร์ชหาดเสือเต้น* |

- *หากไม่ได้ยินเสียง โปรดดูเพิ่มที่ วิกิพีเดีย:วิธีใช้สื่อ*



วิกิซอร์ซ มีงานต้นฉบับเกี่ยวกับ:
**เพลงประจำโรงเรียนบ้านหาดเสือเต้น** 

ปัจจุบัน เพลงประจำโรงเรียนบ้านหาดเสือเต้น คือเพลง **มาร์ชหาดเสือเต้น** เป็นบทเพลงประจำโรงเรียนแห่งนี้ โดยมีทำนองแบบเพลงมาร์ช และเนื้อหากล่าวถึงความหมายของสีประจำโรงเรียนและความสามัคคี

### สีประจำโรงเรียน

* ██ **น้ำเงิน** หมายถึง ความสุขสงบร่มเย็น
* ██ **แสด** หมายถึง ปัญญา ความรู้

* ธงกีฬาสีโรงเรียนบ้านหาดเสือเต้นธงกีฬาสีโรงเรียนบ้านหาดเสือเต้น
* ตราสัญลักษณ์โรงเรียนบ้านหาดเสือเต้นตราสัญลักษณ์โรงเรียนบ้านหาดเสือเต้น
* พระพุทธอนันตปัญญามหาศิริธรรโมภาส พระพุทธรุปประจำโรงเรียนบ้านหาดเสือเต้น**พระพุทธอนันตปัญญามหาศิริธรรโมภาส** พระพุทธรุปประจำโรงเรียนบ้านหาดเสือเต้น

พื้นที่ของสถานศึกษา
-------------------

### อาณาบริเวณของสถานศึกษา

**โรงเรียนบ้านหาดเสือเต้น** ตั้งอยู่หมู่ที่ 6 ตำบลคุ้งตะเภา อำเภอเมือง จังหวัดอุตรดิตถ์ รหัสโรงเรียน 690013 ตัวโรงเรียนตั้งอยู่ทางฝั่งตะวันออกของแม่น้ำน่าน ห่างจากสำนักงานเขตพื้นที่การศึกษาอุตรดิตถ์เขต 1 เป็นระยะทาง 18 กิโลเมตร ห่างจากศาลากลางจังหวัดอุตรดิตถ์ ประมาณ 20 กิโลเมตร โรงเรียนบ้านหาดเสือเต้น ตั้งอยู่บนที่ราชพัสดุ มีพื้นที่และกรรมสิทธิ์ถือครองที่ดินจำนวน 27 ไร่ 2 งาน 50 ตารางวา เลขที่กรรมสิทธิ์ อต.190 นส.3ก เลขที่ 348 (ที่ราชพัสดุ) โดยที่ดินผืนนี้ได้รับบริจาคจากชาวบ้านในหมู่บ้านจำนวน 4 แปลง คือ ที่ดินของนายดอกไม้ นางละมูล รุ่งเชตุ, นายเนียม นางบุญชอบ ดอนคง, นายแหนง นางลูกอิน ดอนคง และนายพยอม จินดาประทุม

โรงเรียนมีบริเวณพื้นที่ทั้งหมด 27 ไร่ 2 งาน 50 ตารางวา อาณาเขตส่วนใหญ่ใช้เป็นพื้นที่ในการจัดการศึกษาสำหรับนักเรียน แบ่งเป็น

* พิ้นที่สนามกีฬา 4 ไร่ 2 งาน ใช้เป็นสนามกีฬาฟุตบอล, วอลเลย์บอล, ตะกร้อ และเปตอง
* พื้นที่ตั้งอาคารเรียนและอาคารประกอบ จำนวน 5 ไร่ เป็นอาคารไม้ 2 หลัง อาคารปูนชั้นเดียว 1 หลัง อาคารเอนกประสงค์ 1 หลัง และโรงอาหารไม้ 1 หลัง
* พื้นที่สำหรับการเรียนการเกษตรจำนวน 3 ไร่ ใช้ปลูกพืชผักสวนครัว, พืชล้มลุก และไม้ยืนต้น
* พื้นที่สำหรับเลี้ยงปลา จำนวน 4 ไร่ แบ่งเป็นบ่อเลี้ยงปลา 3 บ่อ
* พื้นที่สำหรับทำนาเพื่อการศึกษา จำนวน 6 ไร่
* พื้นที่สำหรับจัดกิจกรรมสิ่งแวดล้อม จำนวน 2 ไร่
* พื้นที่สำหรับจัดการศึกษาธรรมชาติและสมุนไพร จำนวน 2 ไร่ 30 ตารางวา

ภาพพาโนรามาโรงเรียนบ้านหาดเสือเต้น

### อาคารสถานที่

* อาคารเรียนแบบ ป.1 ฉ. ใต้ถุนต่ำ 5 ห้องเรียนจำนวน 1 หลัง
* อาคารเรียนแบบ ป.1 ฉ. ใต้ถุนต่ำ 3 ห้องเรียน จำนวน 1 หลัง
* หอประชุมใหญ่ จำนวน 1 หลัง
* โรงอาหารแบบ 312 จำนวน 1 หลัง
* ห้องน้ำ 3 หลัง

การศึกษา
--------

นักเรียนโรงเรียนบ้านหาดเสือเต้นในชุดสีประจำโรงเรียน
โรงเรียนบ้านหาดเสือเต้น มีเขตพื้นที่บริการนักเรียนจำนวน 3 หมู่บ้าน คือ หมู่ 5 หมู่ 6 และหมู่ 8 บ้านหาดเสือเต้น ตำบลคุ้งตะเภา อำเภอเมือง จังหวัดอุตรดิตถ์ จำนวนหลังคาเรือนตั้งอยู่ห่างจากโรงเรียน ตั้งแต่ประมาณ 100 เมตร ถึง 3000 เมตร มีนักเรียนเดินทางมาโรงเรียนโดยเดินเท้าและใช้จักรยานยืมเรียน การสัญจรภายในหมู่บ้านบางพื้นที่มีปัญหาในช่วงฤดูฝน

โรงเรียนบ้านหาดเสือเต้น มีนำเรียนจากหมู่บ้านใกล้เคียงเข้ามาศึกษาเล่าเรียน ทั้งจากหมู่ 4 บ้านคุ้งตะเภา หมู่ 5 บ้านหัวหาด หมู่7 บ้านบ่อพระ และหมู่ 9 บ้านหนองบัว (ตำบลผาจุก อำเภอเมือง จังหวัดอุตรดิตถ์) รวมจำนวนประชากรในเขตพื้นที่บริการทั้งชายหญิงประมาณ 1,700 คน จำนวนหลังคาเรือน 350 หลังคาเรือน

### การจัดการศึกษา

การเปิดการเรียนการสอนในช่วงชั้นต่าง ๆ 

* พ.ศ. 2512 เปิดการเรียนการสอนระดับประถมศึกษา 1-6

* พ.ศ. 2534 ได้ขอเปิดทำการสอนขยายโอกาส ระดับชั้นมัธยมศึกษาปีที่ 1

* พ.ศ. 2535 ได้ขอเปิดทำการสอนขยายโอกาส ระดับชั้นมัธยมศึกษาปีที่ 2

* พ.ศ. 2536 ได้ขอเปิดทำการสอนขยายโอกาส ระดับชั้นมัธยมศึกษาปีที่ 3

การรับบุคคลเข้าศึกษา
--------------------

คณะครูนักเรียนและผู้บริหารโรงเรียน โรงเรียนบ้านหาดเสือเต้น ปีการศึกษา 2553
### ระดับก่อนเกณฑ์การศึกษา

โรงเรียนบ้านหาดเสือเต้น รับนักเรียนระดับก่อนเกณฑ์การศึกษาจากหมู่บ้านหาดเสือเต้นทั้ง 2 หมู่ 

### ระดับประถมศึกษา

ระดับประถมศึกษา โรงเรียนบ้านหาดเสือเต้นรับนักเรียนในเขตพื้นที่บริการนักเรียนจำนวน 3 หมู่บ้าน คือ หมู่ 5 หมู่ 6 และหมู่ 8 บ้านหาดเสือเต้น ตำบลคุ้งตะเภา อำเภอเมือง จังหวัดอุตรดิตถ์ 

### ระดับมัธยมศึกษาตอนต้น

ระดับมัธยมศึกษาตอนต้น โรงเรียนบ้านหาดเสือเต้นรับนักเรียนในเขตพื้นที่บริการนักเรียนจำนวน 3 หมู่บ้าน คือ หมู่ 5 หมู่ 6 และหมู่ 8 บ้านหาดเสือเต้น ตำบลคุ้งตะเภา อำเภอเมือง จังหวัดอุตรดิตถ์ 

### การสำเร็จการศึกษา

ผู้เรียนสำเร็จการศึกษาระดับประถมศึกษาปีที่ 6 จะได้รับอนุมัติประกาศนียบัตรรับรองการสำเร็จการศึกษาระดับประถมศึกษา และผู้เรียนที่สำเร็จการศึกษาระดับมัธยมศึกษาปีที่ 3 จะได้ประกาศนียบัตรรับรองการสำเร็จการศึกษาระดับมัธยมศึกษาตอนต้น

อื่น ๆ
------

### โรงเรียนรางวัลพระราชทาน

ขบวนอัญเชิญประกาศนียบัตรรางวัลพระราชทาน โรงเรียนบ้านหาดเสือเต้น พ.ศ. 2550
**โรงเรียนบ้านหาดเสือเต้น** เป็นโรงเรียนระดับพื้นฐานในเขตชนบทหนึ่งในไม่กี่แห่งของโรงเรียนในจังหวัดอุตรดิตถ์ที่ได้รับรางวัลโรงเรียนพระราชทานในระดับประถมศึกษาถึง 2 สมัย โดยครั้งแรกได้รับพระราชทานรางวัลโรงเรียนพระราชทาน ประเภทโรงเรียนประถมศึกษาขนาดเล็ก ในปี พ.ศ. 2530 ครั้งที่สองได้รับพระราชทานรางวัล (ประภทเดียวกัน) ในปี พ.ศ. 2550

ปัจจุบันโรงเรียนบ้านหาดเสือเต้นจัดโต๊ะหมู่สำหรับประดิษฐานประกาศนียบัตรรางวัลโรงเรียนพระราชทานไว้ภายในห้องประชุมโรงเรียนบ้านหาดเสือเต้น และได้มีการจัดติดตั้งป้ายแสดงข้อความโรงเรียนรางวัลพระราชทานไว้บริเวณหน้าโรงเรียน (ประตูด้านทิศตะวันตก)

### โรงเรียนคุณธรรมชั้นนำระดับดีมาก

พระสงฆ์เข้าสอนศีลธรรมในโรงเรียนบ้านหาดเสือเต้น
โรงเรียนบ้านหาดเสือเต้น ได้เข้าร่วมโครงการโรงเรียนวิถีพุทธตามโครงการของกรมการศาสนา กระทรวงวัฒนธรรม ในปี พ.ศ. 2548 และมีการจัดกิจกรรมส่งเสริมคุณธรรมจริยธรรมด้านพระพุทธศาสนามาโดยตลอด รวมทั้งได้รับความร่วมมือจากคณะสงฆ์ตำบลคุ้งตะเภา นำพระสงฆ์เข้าสอนศีลธรรมในสถานศึกษา ซึ่งเป็นโครงการในดำริของพระสมุห์สมชาย จีรปุญฺโญ มาตั้งแต่ปี พ.ศ. 2542 ซึ่งมีนักเรียนสอบไล่ได้ธรรมศึกษาจำนวนมากในแต่ละปี ทำให้ในปี พ.ศ. 2550 โรงเรียนบ้านหาดเสือเต้น ได้รับเลือกให้เข้ารับการประเมินคุณภาพการเรียนการสอนและการจัดกิจกรรมการเรียนรู้ทางพระพุทธศาสนา จากส่วนธรรมนิเทศ มหาวิทยาลัยมหาจุฬาลงกรณราชวิทยาลัย โดยได้ผลการประเมินผ่านใน **ระดับคุณภาพดีมาก** (ระดับสูงสุด) ซึ่งเป็นหนึ่งในไม่กี่โรงเรียนในภาคเหนือตอนล่างที่ได้รับคัดเลือกให้เข้ารับการประเมินและสามารถผ่านการประเมินได้ในระดับดังกล่าว

*ดูเพิ่มที่ เขตปกครองคณะสงฆ์ตำบลคุ้งตะเภา*

การติดต่อโรงเรียน
-----------------

สามารถติดต่อโรงเรียนหาดเสือเต้นได้โดยทางโทรศัพท์เลขหมาย 0 5540 7035

อ้างอิง
-------

1. ↑  อุดม รัตนสังข์. (2547). การจัดการความขัดแย้งของผู้บริหารโรงเรียนประถมศึกษา อำเภอเมือง จังหวัดอุตรดิตถ์. วิทยานิพนธ์ คม. (ครุศาสตรมหาบัณฑิต สาขาบริหารการศึกษา)[*ลิงก์เสีย*]. อุตรดิตถ์ : บัณฑิตวิทยาลัยมหาวิทยาลัยราชภัฏอุตรดิตถ์. อัดสำเนา.
2. ↑  อุดม รัตนสังข์. (2547). บทคัดย่อวิทยานิพนธ์ "การจัดการความขัดแย้งของผู้บริหารโรงเรียนประถมศึกษา อำเภอเมือง จังหวัดอุตรดิตถ์". วิทยานิพนธ์ คม. (ครุศาสตรมหาบัณฑิต สาขาบริหารการศึกษา)[*ลิงก์เสีย*]. อุตรดิตถ์ : บัณฑิตวิทยาลัยมหาวิทยาลัยราชภัฏอุตรดิตถ์. อัดสำเนา.
3. ↑  เทศบาลตำบลคุ้งตะเภา. (2552). **ภาพกิจกรรม ฉลองโรงเรียนพระราชทานโรงเรียนบ้านหาดเสือเต้น (รางวัลดีเด่นชั้นประถมขนาดเล็กระดับประเทศ)**. [ออนไลน์]. เข้าถึงได้จาก :  เก็บถาวร 2016-03-04 ที่ เวย์แบ็กแมชชีน. เข้าถึงแหล่งข้อมูลเมื่อ 5-8-52
4. ↑  "สำเนาที่เก็บถาวร" (PDF). คลังข้อมูลเก่าเก็บจากแหล่งเดิม (PDF)เมื่อ 2011-12-19. สืบค้นเมื่อ 2010-10-08.
5. ↑  **ข้อมูลโรงเรียนในสังกัดสำนักงานเขตพื้นที่การศึกษาอุตรดิตถ์ เขต 1**. สำนักงานเขตพื้นที่การศึกษาอุตรดิตถ์ เขต 1. [ออนไลน์]. เข้าถึงข้อมูลได้จาก [*ลิงก์เสีย*]. เข้าถึงเมื่อ 31-8-52
6. ↑  โรงเรียนบ้านหาดเสือเต้น. (2550). **แผนงานบริหารงานบุคคลโรงเรียนบ้านหาดเสือเต้น : ข้อมูลสารสนเทศโรงเรียนบ้านหาดเสือเต้น ประจำปีการศึกษา 2550**.อุตรดิตถ์ : โรงเรียนบ้านหาดเสือเต้น. อัดสำเนา.
7. ↑  โรงเรียนบ้านหาดเสือเต้น. (2551). **แผนงานบริหารงานบุคคลโรงเรียนบ้านหาดเสือเต้น : ข้อมูลสารสนเทศโรงเรียนบ้านหาดเสือเต้น ประจำปีการศึกษา 2551**.อุตรดิตถ์ : โรงเรียนบ้านหาดเสือเต้น. อัดสำเนา.
8. ↑  ม. ม. ๑๓/๔๘๗. ขุ. ธ. ๒๕/๒๕. ขุ. เถร. ๒๖/๓๘๙.
9. ↑  กลุ่มอำนวยการงานพัฒนาข้อมูลเทคโนโลยีสารสนเทศโรงเรียนบ้านหาดเสือเต้น. (2550). **ข้อมูลสารสนเทศโรงเรียนบ้านหาดเสือเต้น ประจำปีการศึกษา 2550**. อุตรดิตถ์ : โรงเรียนป่ากล้วยเสริมวิทยา. อัดสำเนา.
10. ↑  ส่วนธรรมนิเทศ มหาวิทยาลัยมหาจุฬาลงกรณราชวิทยาลัย. (๒๕๕๒). **รายงานฉบับสมบูรณ์ การประเมินเสนอแนะและพัฒนาโรงเรียนคุณธรรมชั้นนำระดับการศึกษาขั้นพื้นฐาน ปีการศึกษา ๒๕๕๐**[*ลิงก์เสีย*]. กรุงเทพฯ: ศูนย์ประสานงานโครงการครูพระสอนศีลธรรมในโรงเรียน. หน้า ๑๖๒

ดูเพิ่ม
-------

* หมู่บ้านหาดเสือเต้น
* วัดหาดเสือเต้น

แหล่งข้อมูลอื่น
---------------


คอมมอนส์ มีภาพและสื่อเกี่ยวกับ:  
**โรงเรียนบ้านหาดเสือเต้น**

* ข้อมูลภาพรวมของโรงเรียนบ้านหาดเสือเต้น[*ลิงก์เสีย*]
* แผนที่และภาพถ่ายทางอากาศของ โรงเรียนบ้านหาดเสือเต้น
	+ ภาพถ่ายดาวเทียมจากวิกิแมเปีย หรือกูเกิลแมปส์
	+ แผนที่จากลองดูแมป หรือเฮียวีโก
	+ ภาพถ่ายทางอากาศจากเทอร์ราเซิร์ฟเวอร์

พิกัดภูมิศาสตร์: 17°39′32″N 100°10′57″E﻿ / ﻿17.658931°N 100.182629°E﻿ / 17.658931; 100.182629

* ประกาศนียบัตรรางวัลโรงเรียนพระราชทานระดับประถมศึกษา โรงเรียนบ้านหาดเสือเต้นประกาศนียบัตรรางวัลโรงเรียนพระราชทานระดับประถมศึกษา โรงเรียนบ้านหาดเสือเต้น
* ภาพพาโนรามาหน้าโรงเรียนบ้านหาดเสือเต้นภาพพาโนรามาหน้าโรงเรียนบ้านหาดเสือเต้น
* อาคารเรียนชั้นประถมศึกษาอาคารเรียนชั้นประถมศึกษา
* อาคารเรียนชั้นมัธยมศึกษาอาคารเรียนชั้นมัธยมศึกษา
* บริเวณหน้าอาคารโรงเรียนบ้านหาดเสือเต้นบริเวณหน้าอาคารโรงเรียนบ้านหาดเสือเต้น


| * ด
* ค
* ก
โรงเรียนในเครือข่ายคุ้งตะเภา-ถ้ำฉลอง อำเภอเมืองอุตรดิตถ์ จังหวัดอุตรดิตถ์ |
| --- |
| ประถมศึกษา | โรงเรียนป่ากล้วยเสริมวิทยา\* • โรงเรียนบ้านคุ้งตะเภา\* • โรงเรียนบ้านหัวหาด\* • โรงเรียนบ้านบ่อพระ\* • โรงเรียนบ้านห้วยฉลอง\*\* |  |
| ประถมศึกษาและมัธยมศึกษาตอนต้น | โรงเรียนป่าขนุนเจริญวิทยา\* • โรงเรียนบ้านหาดเสือเต้น\* • โรงเรียนบ้านวังถ้ำ\*\* |
| (\*) โรงเรียนในตำบลคุ้งตะเภา, (\*\*) โรงเรียนในตำบลถ้ำฉลอง |

| * ด
* ค
* ก
หน่วยการปกครองและสถานที่สำคัญในตำบลคุ้งตะเภา |
| --- |
| หมู่บ้าน | 
* หมู่บ้านป่ากล้วย (หมู่ 1-2)
* หมู่บ้านป่าขนุน(หมู่ 3)
* หมู่บ้านคุ้งตะเภา (หมู่ 4)
* หมู่บ้านหัวหาด (หมู่ 5)
* หมู่บ้านหาดเสือเต้น (หมู่ 6,8)
* หมู่บ้านบ่อพระ (หมู่ 7)

 |  |
| ศาสนสถาน | 
* วัดคุ้งตะเภา
* วัดใหม่เจริญธรรม
* วัดป่ากล้วย
* วัดป่าสักเรไร
* วัดหาดเสือเต้น
* วัดหนองปล้อง
* วัดบ่อพระ

 |
| สถานศึกษา | 
* โรงเรียนบ้านคุ้งตะเภา
* โรงเรียนบ้านหัวหาด
* โรงเรียนบ้านบ่อพระ
* โรงเรียนป่าขนุนเจริญวิทยา (ประถมและมัธยมต้น)
* โรงเรียนบ้านหาดเสือเต้น (ประถมและมัธยมต้น)
* สำนักศาสนศึกษาวัดคุ้งตะเภา (สำนักเรียนของคณะสงฆ์)

 |
| การท่องเที่ยว | 
* อนุสาวรีย์คู่บารมีกู้แผ่นดิน (หมู่บ้านคุ้งตะเภา)
* สวนสาธารณะหาดริมน้ำน่านหมู่บ้านคุ้งตะเภา (หมู่บ้านคุ้งตะเภา)
* พิพิธภัณฑ์พื้นบ้านวัดคุ้งตะเภา (วัดคุ้งตะเภา)
* หลวงพ่อสุวรรณเภตรา (วัดคุ้งตะเภา)
* หลวงพ่อสุโขสัมฤทธิ์ (วัดคุ้งตะเภา)
* สวนพฤกษศาสตร์สมุนไพรวัดคุ้งตะเภา (วัดคุ้งตะเภา)
* ต้นบุนนาควัดคุ้งตะเภา (วัดคุ้งตะเภา)
* บึงทุ่งกะโล่ (เขตหมู่บ้านคุ้งตะเภา)

 |